|  |  |
| --- | --- |
| digma 01  | **ΠΑΝΕΠΙΣΤΗΜΙΟ ΚΡΗΤΗΣ** |

**ΠΑΙΔΑΓΩΓΙΚΟ ΤΜΗΜΑ**

**ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

**Συχνές ερωτήσεις-απαντήσεις πρωτοετών φοιτητών**

***Καλώς ήλθατε!!***

* ***Πότε και πώς γίνονται οι εγγραφές των νεοεισαχθέντων (πρωτοετών) φοιτητών στο Παιδαγωγικό Τμήμα Προσχολικής Εκπαίδευσης;***

Οι εγγραφές των πρωτοετών φοιτητών που πέτυχαν την εισαγωγή τους στο Παιδαγωγικό Τμήμα Προσχολικής Εκπαίδευσης πραγματοποιούνται το διάστημα που ορίζεται από το δελτίο τύπου του Υπουργείου, ηλεκτρονικά μέσω της πλατφόρμας του Υπουργείου Παιδείας στη διεύθυνση <https://eregister.it.minedu.gov.gr>. Αφού παρέλθει η προθεσμία της ηλεκτρονικής εγγραφής και αφού αποσταλούν οι πίνακες των εγγραφέντων φοιτητών από το Υπουργείο Παιδείας στο Τμήμα, καλούνται οι φοιτητές/τριες με σχετική ανακοίνωση η οποία αναρτάται στην ιστοσελίδα του Τμήματος να προσκομίσουν στη Γραμματεία κάποια επιπλέον δικαιολογητικά προκειμένου να δημιουργηθεί ο ατομικός φάκελος του φοιτητή/τριας.

Σε περίπτωση αδυναμίας του φοιτητή να ολοκληρώσει αυτοπροσώπως την εγγραφή του, η ολοκλήρωση της εγγραφής είναι δυνατή και από εξουσιοδοτημένο άτομο, το οποίο θα παραλάβει για λογαριασμό του φοιτητή, τους σχετικούς κωδικούς πρόσβασης για τις ηλεκτρονικές υπηρεσίες του Πανεπιστημίου Κρήτης.

Επιπλέον η ολοκλήρωση της εγγραφής σας είναι δυνατή και από απόσταση μέσω ηλεκτρονικής ταυτοπροσωπίας με αποστολή των απαιτούμενων από τη Γραμματεία δικαιολογητικών με courier ή συστημένη ταχυδρομική επιστολή. Σε αυτήν την περίπτωση υπάρχει η δυνατότητα να σας αποστείλουμε το έντυπο με τους κωδικούς eduportal (<https://eduportal.cict.uoc.gr/>) και τις οδηγίες ενεργοποίησης Λογαριασμών Πρόσβασης στις Ηλεκτρονικές Υπηρεσίες του Πανεπιστημίου Κρήτης στο email σας που έχει πιστοποιηθεί από το Υπουργείο.

* ***Ποια είναι τα απαιτούμενα "Δικαιολογητικά Εγγραφής" και πού θα πρέπει να κατατεθούν;***

Αφού ολοκληρωθεί η ηλεκτρονικής εγγραφή στην πλατφόρμα του Υπουργείου και συμπληρωθεί το [ατομικό στατιστικό δελτίο φοιτητή](https://elstatforms.statistics.gr/deltio_fititi/deltio_fititi_login.jsp) θα πρέπει να κατατεθούν/αποσταλούν τα παρακάτω δικαιολογητικά στη Γραμματεία:

* Αποδεικτικό ηλεκτρονικής εγγραφής στην πλατφόρμα του υπουργείου
* Αστυνομική ταυτότητα (φωτοτυπία της σε περίπτωση ταχυδρομικής αποστολής).
* Φωτογραφία τύπου αστυνομικής ταυτότητας.
* Απολυτήριο Λυκείου (φωτοαντίγραφο)
* Επίσης θα πρέπει να συμπληρωθεί η σχετική φόρμα εγγραφής που δίδεται από τη Γραμματεία
* ***Ποια έγγραφα θα παραλάβω μετά την ολοκλήρωση της εγγραφής μου;***

Τα έγγραφα που θα παραλάβετε μετά την ολοκλήρωση της εγγραφής σας από το Παιδαγωγικό Τμήμα Προσχολικής Εκπαίδευσης είναι τα εξής:

* Βεβαίωση σπουδών (πιστοποιητικό ότι είστε φοιτητής/τρια)με τον Αριθμό Μητρώου (Α.Μ.) σας.
* Έντυπο με Οδηγίες Ενεργοποίησης Λογαριασμών Πρόσβασης στις [Ηλεκτρονικές Υπηρεσίες του Πανεπιστημίου Κρήτης](http://www.uoc.gr/studies-at-uni/online-service/e-services.html) με τους σχετικούς κωδικούς. Μετά την ενεργοποίηση του e-mail του Τμήματος θα μπορείτε να κάνετε την [αίτηση έκδοσης της ακαδημαϊκής σας ταυτότητας](https://academicid.minedu.gov.gr) με όνομα χρήστη το ακαδημαϊκό σας e-mail και κωδικό το password που θα ορίσετε.
* Έντυπο με οδηγίες για την είσοδο σας στην ηλεκτρονική εφαρμογή του [EduPortal (https://eduportal.cict.uoc.gr/)](https://eduportal.cict.uoc.gr/). Η εφαρμογή EduPortal είναι η πλατφόρμα των φοιτητών όπου σας επιτρέπει να κάνετε αιτήσεις για έκδοση πιστοποιητικών προς τη Γραμματεία του Τμήματος, να δηλώνετε μαθήματα την περίοδο δηλώσεων μαθημάτων που θα ανακοινώνεται από τη Γραμματεία του Τμήματος, να δείτε τις βαθμολογίες των μαθημάτων σας κτλ
* ***Πώς μπορώ να αποκτήσω Ιδρυματικό Ηλεκτρονικό e-mail;***

Αφού ολοκληρωθεί η εγγραφή σας στο Παιδαγωγικό Τμήμα Προσχολικής Εκπαίδευσης θα παραλάβετε από τη Γραμματεία του Τμήματος το έντυπο ενεργοποίησης Λογαριασμών Πρόσβασης στις Ηλεκτρονικές Υπηρεσίες του Πανεπιστημίου Κρήτης με τους σχετικούς κωδικούς. Ακολουθώντας τη διαδικασία που περιγράφεται στο σχετικό έντυπο, θα ολοκληρώσετε τη διαδικασία ενεργοποίησης του ακαδημαϊκού σας e-mail.

**Προσοχή!** Σύμφωνα με απόφαση της Συγκλήτου του Πανεπιστημίου Κρήτης καθιερώνεται η Ιδρυματική διεύθυνση ηλεκτρονικού ταχυδρομείου **ως μοναδικός** τρόπος ηλεκτρονικής επικοινωνίας μεταξύ των φοιτητών και του προσωπικού (διδακτικού/διοικητικού) του Πανεπιστημίου.

* ***Πώς μπορώ να αποκτήσω την ακαδημαϊκή μου ταυτότητα;***

Προκειμένου να αποκτήσετε την ακαδημαϊκή ταυτότητα (πάσο) θα πρέπει υποβάλετε ένα ηλεκτρονικό αίτημα στην διεύθυνση: <https://submitacademicid.minedu.gov.gr/>.

Ως όνομα χρήστη (username) θα χρησιμοποιήσετε το ιδρυματικό σας e-mail και ως κωδικό (password) τον κωδικό πρόσβασης που έχετε ορίσει για το ιδρυματικό σας e-mail.

Αναλυτικές οδηγίες βήμα – βήμα θα βρείτε στην ιστοσελίδα <https://academicid.minedu.gov.gr/foitites-diadikasia_ipovolis_aitisis.html>.

Η φοιτητική ταυτότητα έχει ισχύ μέχρις ότου ολοκληρωθούν οι φοιτητικές υποχρεώσεις και συμπληρωθούν οι προϋποθέσεις λήψης πτυχίου και καλύπτει πολλαπλές χρήσεις (κάρτα σίτισης, κάρτα δανεισμού στη βιβλιοθήκη κλπ…). Επάνω στη φοιτητική ταυτότητα αναγράφεται η χρονική περίοδος δικαιώματος του μειωμένου φοιτητικού εισιτηρίου. Όταν παρέλθει η περίοδος αυτή η κάρτα έχει ισχύ απλής φοιτητικής ταυτότητας.

* ***Από που μπορώ να παραλάβω την ακαδημαϊκή μου ταυτότητα (πάσο);***

Η παραλαβή της ακαδημαϊκής ταυτότητας γίνεται από συγκεκριμένα σημεία, κατόπιν ενημέρωσης του φοιτητή για την ολοκλήρωση της διαδικασίας μέσω e-mail ή sms ή μέσω του προσωπικού του λογαριασμού στο πληροφοριακό σύστημα.

Η Γραμματεία του οικείου τμήματος ελέγχει την ηλεκτρονικά υποβληθείσα αίτηση του φοιτητή, και είτε εγκρίνει την αίτηση, είτε ενημερώνει το φοιτητή για την ανάγκη επαν-υποβολής της, αν διαπιστωθούν ελλιπή ή ανακριβή στοιχεία.

* ***Πότε ξεκινάει το ακαδημαϊκό έτος;***

Το ακαδημαϊκό έτος ξεκινάει την 1η Σεπτεμβρίου κάθε έτους και λήγει την 31η Αυγούστου του επόμενου.Το ακαδημαϊκό ημερολόγιο και οι σημαντικές ημερομηνίες (έναρξη μαθημάτων, ημερομηνίες εξεταστικής, , αργίες κλπ…) του εκάστοτε ακαδημαϊκού έτους αναρτάται στην ιστοσελίδα του Τμήματος

 <https://ptpe.edc.uoc.gr/el/akadimaiko-imerologio>

* ***Πότε και πώς θα δηλώσω τα μαθήματά μου;***

Με την ολοκλήρωση της εγγραφής σας, θα παραλάβετε από τη Γραμματεία του Τμήματος το έντυπο με τους κωδικούς και το όνομα χρήστη του [EduPortal](https://eduportal.cict.uoc.gr/). Η εφαρμογή EduPortal είναι η πλατφόρμα των φοιτητών όπου σας επιτρέπει να κάνετε αιτήσεις για έκδοση πιστοποιητικών προς τη γραμματεία του Τμήματος, να δηλώνετε μαθήματα την περίοδο δηλώσεων μαθημάτων που θα ανακοινώνεται από τη γραμματεία του Τμήματος, να δείτε τις βαθμολογίες των μαθημάτων σας κτλ

* ***Πότε και πώς θα δηλώσω τα συγγράμματά μου και από πού θα τα προμηθευτώ; Μέχρι πότε δικαιούμαι να παραλαμβάνω συγγράμματα; Τι πρέπει να προσέξω;***

Οι προθεσμίες δήλωσης και παραλαβής από τα σημεία διανομής των συγγραμμάτων ορίζονται από τον ΕΥΔΟΞΟ και η ενημέρωση των φοιτητών γίνεται με ανακοίνωση που αναρτάται στην ιστοσελίδα του Τμήματος.

Για να μπορέσετε να δηλώσετε τα συγγράμματα μέσω της Ηλεκτρονικής Υπηρεσίας Ολοκληρωμένης Διαχείρισης Συγγραμμάτων «Εύδοξος» [ <https://eudoxus.gr/> ]

Ως όνομα χρήστη (username) θα χρησιμοποιήσετε το ιδρυματικό σας e-mail και ως κωδικό (password) τον κωδικό πρόσβασης που έχετε ορίσει για το ιδρυματικό σας e-mail.

Οδηγίες για τη δήλωση συγγραμμάτων θα βρείτε στη διεύθυνση <https://eudoxus.gr/Files/User%20Manual%20Foitites.pdf>.

Τα σημεία παραλαβής των συγγραμμάτων που έχετε δηλώσει διευκρινίζονται στην ιστοσελίδα του ΕΥΔΟΞΟΥ.

Επισημαίνεται ότι, βάσει της ισχύουσας νομοθεσίας, οι φοιτητές που έχουν υπερβεί τα ν+2 έτη σπουδών δεν δικαιούνται δωρεάν διδακτικά συγγράμματα.

Σας εφιστούμε την προσοχή στα παρακάτω:

* Η δήλωση των μαθημάτων κάθε εξαμήνου πρέπει να ταυτίζεται απόλυτα με τη δήλωση των συγγραμμάτων. Ο κωδικός του μαθήματος που υπάρχει στη δήλωσή σας στο EduPortal πρέπει να είναι ο ίδιος με τον κωδικό του μαθήματος για τον οποίο δηλώνετε συγγράμματα στον ΕΥΔΟΞΟ.
* Εάν δεν έχετε δηλώσει κάποιο μάθημα στη δήλωση σας στο EduPortal και παρόλα αυτά στον ΕΥΔΟΞΟ σας δίνεται η δυνατότητα να δηλώσετε το σύγγραμμα του δεν πρέπει να το δηλώσετε επειδή στη συνέχεια θα αποκλειστείτε από τον ΕΥΔΟΞΟ όταν θα γίνει έλεγχος δηλώσεων μαθημάτων – συγγραμμάτων.
* Εάν παραλάβετε βιβλία για τα οποία δεν είχε δηλωθεί το αντίστοιχο μάθημα, θα κληθείτε από τον ΕΥΔΟΞΟ να τα επιστρέψετε και να επωμισθείτε το κόστος της όποιας φθοράς.
* Τα παραπάνω ισχύουν και σε περίπτωση που έχετε περάσει το μάθημα και παρόλα αυτά δηλώσετε σύγγραμμα.

#### *Τι είναι οι* *****"Ακαδημαϊκοί Σύμβουλοι"***** *και πως μπορούν να με βοηθήσουν;*

Ως ακαδημαϊκοί σύμβουλοι έχουν ορισθεί όλα τα μέλη ΔΕΠ του Τμήματος. Έργο των συμβούλων είναι να καθοδηγούν και να συμβουλεύουν τους φοιτητές του Τμήματος για θέματα που αφορούν τις σπουδές τους (επιλογές μαθημάτων ανά εξάμηνο, εργασίες, πρακτική εξάσκηση, κλπ.).

Μπορείτε να βρείτε τον ακαδημαϊκό σας Σύμβουλο, ανάλογα με το έτος εισαγωγής σας στη διεύθυνση

 <https://ptpe.edc.uoc.gr/el/news/akadimaikoi-symboyloi-foititon>

* ***Πού θα απευθυνθώ για Σίτιση, Στέγαση, Ιατροφαρμακευτική Περίθαλψη και Συμβουλευτική Υποστήριξη;***

Για περισσότερες πληροφορίες μπορείτε να απευθύνεστε στον [σχετικό ιστότοπο](https://www.merimna.uoc.gr/index.php/el/paroxes/ygeionomiki-perithalpsh) του Γραφείου Φοιτητικής Μέριμνας.

* [Γραφείο Φοιτητικής Μέριμνας](https://www.merimna.uoc.gr/index.php/el/)
* [Δωρεάν Στέγαση](https://www.merimna.uoc.gr/index.php/el/paroxes/stegash)
* [Δωρεάν Σίτιση](https://www.merimna.uoc.gr/index.php/el/paroxes/sitisi)
* [Ευρωπαϊκή Κάρτα Ασφάλισης](https://www.merimna.uoc.gr/index.php/el/paroxes/ygeionomiki-perithalpsh/ekaa)
* [Συμβουλευτική Υποστήριξη](https://www.uoc.gr/studies-at-uni/advice-center/coyncel-student.html)
* [Συνήγορος φοιτητή](https://www.uoc.gr/studies-at-uni/tutor/synigoros.html)

#### *Ποια είναι η διαδικασία για τη στήριξη φοιτητών με Αναπηρία (ΦμεΑ) ή Ειδικές Εκπαιδευτικές Ανάγκες (ΦμεΕΕΑ);*

Η διαδικασία στήριξης των παραπάνω κατηγοριών φοιτητών περιγράφεται στην ιστοσελίδα του [Συμβουλευτικού Κέντρου Φοιτητών](https://skf.uoc.gr/index.php/el/).

* ***Που μπορώ να βρω πληροφορίες για το Πρόγραμμα Σπουδών του Τμήματος;***

Πληροφορίες σχετικές με την οργάνωση του Προγράμματος Σπουδών βρίσκονται στην Ιστοσελίδα του Παιδαγωγικού Τμήματος Προσχολικής Εκπαίδευσης https://ptpe.edc.uoc.gr/el →ΣΠΟΥΔΕΣ

#### *Οδηγός, Πρόγραμμα Κανονισμός Σπουδών, Περιγράμματα μαθημάτων*

* Οδηγός Σπουδών: <https://ptpe.edc.uoc.gr/el/odigos-proptyhiakon-spoydon>
* Κανονισμός σπουδών:
* <https://ptpe.edc.uoc.gr/sites/default/files/pages/kanonismos_programmatos_proptixiakon_spoudon.pdf>
* Προσφερόμενα μαθήματα: <https://ptpe.edc.uoc.gr/el/prosferomena-mathimata>
* Πρόγραμμα μαθημάτων: <https://ptpe.edc.uoc.gr/el/programma-mathimaton>
* Περιγράμματα μαθημάτων Οδηγού Σπουδών <https://ptpe.edc.uoc.gr/el/perigrammata-mathimaton>
* ***Ποια είναι τα επίσημα προφίλ του Πανεπιστημίου Κρήτης;***

Οι επίσημοι λογαριασμοί του Πανεπιστημίου Κρήτης που αφορούν στις δημοσιεύσεις για το Ίδρυμα, τις δράσεις του και την ακαδημαϊκή κοινότητα είναι:

* Facebook: @Πανεπιστήμιο Κρήτης - University of Crete
* Instagram: @University of Crete
* LinkedIn: @Πανεπιστήμιο Κρήτης - University of Crete
* Twitter: @UOC\_gr
* ***Ώρες και μέρες λειτουργίας της Γραμματείας για εξυπηρέτηση των φοιτητών:***

Δευτέρα-Τετάρτη-Παρασκευή 10:00-12:00